ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าอันตรายของท่าเรือแหลมฉบังพ.ศ. ๒๕๕๙ โดยที่เป็นการสมควรปรับปรุงแก้ไขระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าอันตรายที่ท่าเรือแหลมฉบัง ให้มีความถูกต้องเหมาะสมยิ่งขึ้น และสอดคล้องกับข้อกำหนดเกี่ยวกับการขนส่งสินค้าอันตรายทางทะเลและกฎหมายภายในประเทศ อาศัยอำนาจตามความในข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๔๔ ซึ่งออกตามความในพระราชบัญญัติการท่าเรือแห่งประเทศไทยพ.ศ. ๒๔๙๔ ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าอันตรายของท่าเรือแหลมฉบัง พ.ศ. ๒๕๕๙ข้อ๒[๑] ให้ใช้ระเบียบนับถัดจากวันประกาศในราชกิจจานุเบกษา๑๕ วัน เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าอันตรายที่ท่าเรือแหลมฉบัง พ.ศ. ๒๕๕๔๓.๒ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้กทท. หมายความว่า การท่าเรือแห่งประเทศไทยผู้อำนวยการ หมายความว่าผู้อำนวยการการท่าเรือแห่งประเทศไทยทลฉ. หมายความว่า ท่าเรือแหลมฉบังเขต ทลฉ. หมายความว่า พื้นที่ตามที่กำหนดไว้ในพระราชกฤษฎีกากำหนดอาณาบริเวณของการท่าเรือแห่งประเทศไทยณ ท่าเรือแหลมฉบัง ในท้องที่ตำบลทุ่งสุขลา อำเภอศรีราชา และตำบลบางละมุงอำเภอบางละมุง จังหวัดชลบุรี พ.ศ. ๒๕๓๙สทบ. หมายความว่า สำนักงานศุลกากรท่าเรือแหลมฉบังIMO หมายความว่า องค์การทางทะเลระหว่างประเทศ (International Maritime Organization)IMDG Code หมายความว่าประมวลข้อบังคับว่าด้วยการขนส่งสินค้าอันตรายทางทะเล (International Maritime Dangerous Good Code) ซึ่งกำหนดโดยองค์การทางทะเลระหว่างประเทศUN No. หมายความว่า หมายเลขสหประชาชาติ (United Nation Number) ของวัตถุอันตรายแสดงหมายเลขลำดับ(Serial Number) ที่กำหนดขึ้นมาสำหรับสิ่งของหรือสารที่อยู่ภายใต้ระบบของสหประชาชาติ กำหนดเป็นตัวเลขสี่หลักสินค้าอันตราย หมายความว่าสิ่งของที่อาจก่อให้เกิดอันตรายได้ตามที่องค์การทางทะเลระหว่างประเทศกำหนดไว้ในประมวลข้อบังคับว่าด้วยการขนส่งสินค้าอันตรายทางทะเลคลังสินค้าอันตราย หมายความว่าพื้นที่เก็บรักษาสินค้าอันตรายในเขตท่าเรือแหลมฉบังสินค้าอันตรายกลุ่มที่ ๑ หมายความว่าสินค้าอันตรายร้ายแรงมากที่ห้ามบรรทุกหรือขนถ่าย หรือเคลื่อนย้ายบนเรือ หรือผ่านหรือถ่ายลำในเขตท่าเรือแหลมฉบัง ได้แก่ สินค้าอันตราย ประเภท ๖.๒ สารแพร่เชื้อประเภท ๗ วัสดุกัมมันตรังสี ยกเว้น สารโคบอลต์ - ๖๐, Tantalum Glass, Tantalum/Niobium Concentrate, Tantalite หรือ Columlite เฉพาะที่นำเข้ามาใช้ประโยชน์แก่ประเทศไทยเท่านั้นสินค้าอันตรายกลุ่มที่ ๒ หมายความว่าสินค้าอันตรายร้ายแรงที่อนุญาตให้ทำการบรรทุกหรือขนถ่ายข้างลำในเขตท่าเรือแหลมฉบังแต่ไม่อนุญาตให้ฝากเก็บในเขตท่าเรือแหลมฉบัง ได้แก่ สินค้าอันตราย ประเภท ๑วัตถุระเบิด สินค้าอันตรายประเภท ๒.๓ ก๊าซพิษสินค้าอันตรายกลุ่มที่ ๓ หมายความว่า สินค้าอันตรายนอกเหนือจากที่กำหนดไว้ในกลุ่มที่๑ และกลุ่มที่ ๒ ซึ่งอนุญาตให้ทำการบรรทุก หรือขนถ่ายข้างลำในเขตท่าเรือแหลมฉบัง แต่ต้องเคลื่อนย้ายไปฝากเก็บที่คลังสินค้าอันตรายทันทีความเสี่ยงอันตรายรอง หมายความว่า หมายเลขประเภทหรือประเภทย่อยของความเสี่ยงอันตรายรองชื่อที่ถูกต้องในการขนส่ง หมายความว่าชื่อของสินค้าอันตราย (Proper ShippingName) ตามกำหนดใน IMDG CodeWaste หมายความว่า ของเสียตามอนุสัญญาบาเซล ว่าการควบคุมการเคลื่อนย้ายข้ามแดนของเสียอันตรายและการกำจัดที่กรมโรงงานอุตสาหกรรมกระทรวงอุตสาหกรรม กำหนดEMPTY UNCLEANED หมายความว่าภาชนะเปล่าและตู้สินค้าเปล่าที่ผ่านการบรรจุสินค้าอันตรายและยังไม่ได้ทำความสะอาดฉลาก (Labels according to IMDG - Code) หมายความว่าสัญลักษณ์ที่เป็นรูปภาพซึ่งติดไว้ที่หีบห่อเพื่อแสดงความเป็นอันตรายของวัตถุอันตรายในการขนส่งโดยมีขนาด ลักษณะ และข้อความตามข้อกำหนดการขนส่งวัตถุอันตรายป้าย (Placard according to IMDG - Code) หมายความว่าสิ่งที่ทำขึ้นประกอบด้วยสัญลักษณ์ที่เป็นรูปภาพซึ่งติดไว้บนผิวนอกของตู้สินค้าหรือภาชนะ เพื่อแสดงความเป็นอันตรายของวัตถุอันตรายในการขนส่ง โดยมีขนาด ลักษณะและข้อความตามข้อกำหนดการขนส่งวัตถุอันตรายเครื่องหมาย (Marks according to IMDG - Code) หมายความว่าสิ่งที่ทำขึ้นประกอบด้วยชื่อที่ถูกต้องของวัตถุอันตรายและหมายเลขสหประชาชาติรวมทั้งสัญลักษณ์ หรือข้อความอื่นใดนอกเหนือจากที่กำหนดไว้ในฉลากและป้าย ซึ่งติดไว้ที่หีบห่อหรือบนผิวนอกของตู้สินค้า หรือภาชนะเพื่อเตือนถึงอันตรายของวัตถุอันตรายนั้นรถ หมายความว่ายานพาหนะทุกชนิดที่ใช้ในการขนส่งทางบกซึ่งเดินด้วยกำลังเครื่องยนต์ กำลังไฟฟ้า หรือพลังงานอื่นและหมายความรวมตลอดถึงรถพ่วงของรถนั้นด้วย ทั้งนี้ เว้นแต่รถไฟข้อ๕ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่งประกาศ หรือหลักปฏิบัติรวมทั้งมีอำนาจวินิจฉัยชี้ขาดกรณีมีปัญหาเกี่ยวกับการดำเนินการตามระเบียบนี้และให้ถือเป็นที่สุดก่อนรายงานให้คณะกรรมการการท่าเรือแห่งประเทศไทย ทราบหมวด ๑การแบ่งประเภทของสินค้าอันตรายของท่าเรือแหลมฉบัง ข้อ ๖ สินค้าอันตรายแบ่งออกเป็น๙ ประเภท ตามที่ IMDG - Code กำหนด ซึ่งปรากฏตามตารางแบ่งกลุ่มแนบท้ายระเบียบนี้ ได้แก่๖.๑ประเภทที่ ๑ วัตถุระเบิด (Explosives)๖.๒ประเภทที่ ๒ ก๊าซ (Gases)๖.๒.๑ประเภทที่ ๒.๑ ก๊าซไวไฟ๖.๒.๒ประเภทที่ ๒.๒ ก๊าซไวไฟไม่เป็นพิษ๖.๒.๓ประเภทที่ ๒.๓ ก๊าซพิษ๖.๓ประเภทที่ ๓ ของเหลวไวไฟ (Flammable liquid)๖.๔ประเภทที่ ๔ ของแข็งไวไฟ สารที่ลุกไหม้ได้เอง สารที่เปียกน้ำจะเกิดก๊าซ (Flammable solids ; substances liable to spontaneous combustion ; substances which, contact with water, emit flammable gases)๖.๕ประเภทที่ ๕ สารอ๊อกซิไดซ์และสารอินทรีย์เปอร์ออกไซด์ (Oxidizing substances and organic peroxides)๖.๖ประเภทที่ ๖ สารพิษและสารแพร่เชื้อ (Toxic and infectious substances)๖.๖.๑ประเภทที่ ๖.๑ สารพิษ๖.๖.๒ประเภทที่ ๖.๒ สารแพร่เชื้อโรค๖.๗ประเภทที่ ๗ วัสดุกัมมันตรังสี (Radioactive material)๖.๘ประเภทที่ ๘ สารกัดกร่อน (Corrosive substances)๖.๙ประเภทที่ ๙ สารอันตรายเบ็ดเตล็ดและอันตรายต่อสิ่งแวดล้อม (Miscellaneous dangerous substances and articles)ทั้งนี้ได้แบ่งกลุ่มประเภทสินค้าอันตรายออกเป็น ๓ กลุ่มเพื่อกำหนดค่าธรรมเนียมและค่าบริการเกี่ยวกับตู้สินค้าอันตรายที่ท่าเรือแหลมฉบังตามประกาศการท่าเรือแห่งประเทศไทย เรื่อง กำหนดค่าธรรมเนียมและค่าบริการเกี่ยวกับตู้สินค้าอันตรายที่ท่าเรือแหลมฉบังฉบับลงวันที่ ๒๖ เมษายน ๒๕๕๔และวิธีดำเนินการเกี่ยวกับสินค้าอันตรายของท่าเรือแหลมฉบัง ตามข้อ ๖ตามประกาศท่าเรือแหลมฉบัง เรื่องวิธีดำเนินการเกี่ยวกับสินค้าอันตรายของท่าเรือแหลมฉบังข้อ ๗ สินค้าอันตรายที่กำหนดไว้ตามระเบียบนี้หากมีการยกเลิกหรือเพิ่มเติม ให้เป็นไปตามประกาศของหน่วยงานราชการไทยที่เกี่ยวข้อง หรือIMDG Code กำหนดหมวด ๒สินค้าอันตรายขาเข้า ข้อ๘ ให้เจ้าของ หรือตัวแทนเจ้าของเรือซึ่งประสงค์จะนำสินค้าอันตรายเข้ามาในเขต ทลฉ. ดำเนินการดังนี้๘.๑ยื่นแบบรายงานสินค้าอันตราย (ขนถ่ายขึ้นจากเรือ) (ทลฉ. สคอ.๐๑)ตามแบบแนบท้ายระเบียบนี้ ซึ่งจะขนถ่าย หรือถ่ายลำที่เขต ทลฉ.ทางระบบอิเล็กทรอนิกส์ของผู้ประกอบการคลังสินค้าอันตรายก่อนตารางเรือเทียบท่าไม่น้อยกว่า ๒๔ ชั่วโมง สำหรับสินค้าอันตรายที่บรรทุกขึ้นเรือจากราชอาณาจักรกัมพูชาสาธารณรัฐสังคมนิยมเวียดนาม มาเลเซีย และสาธารณรัฐสิงคโปร์ ต้องยื่นรายการสินค้าอันตรายก่อนตารางเรือเทียบท่าไม่น้อยกว่า๑๒ ชั่วโมง และเรือที่มาจากท่าเรือกรุงเทพหรือท่าเรือภายในประเทศต้องยื่นรายการสินค้าอันตราย ก่อนตารางเรือเทียบท่าไม่น้อยกว่า ๕ ชั่วโมง๘.๒รายการตามแบบข้อ ๘.๑ สำหรับสินค้าอันตรายที่จะขนถ่ายหรือถ่ายลำต้องมีรายละเอียดประกอบด้วย๘.๒.๑ลำดับที่ (Item No.)๘.๒.๒เลขที่ใบตราส่ง (B/L No.)๘.๒.๓จำนวนหีบห่อ (No. Of Packages)๘.๒.๔ชื่อสินค้า (Proper Shipping Name)๘.๒.๕น้ำหนัก (Net Weight)๘.๒.๖ประเภทของสินค้าอันตราย/หมายเลขสหประชาชาติ (Class/UN No.)๘.๒.๗จุดวาบไฟ (Flash Point)๘.๒.๘กลุ่มการบรรจุ (Packaging Group)๘.๒.๙หมายเลขตู้สินค้า (Container No.)๘.๒.๑๐สถานภาพของตู้สินค้า (Status)๘.๒.๑๑ชื่อ ที่อยู่และหมายเลขโทรศัพท์ของผู้นำเข้า (Consignees Name & Address & Telephone)๘.๒.๑๒ชื่อ และหมายเลขโทรศัพท์ผู้เชี่ยวชาญที่อยู่ในประเทศไทยที่ติดต่อได้ในกรณีฉุกเฉิน๘.๒.๑๓แนบเอกสารข้อมูลความปลอดภัย (Safety Data Sheet) ตามที่ IMO (ภาษาอังกฤษ) และกรมโรงงานอุตสาหกรรมกระทรวงอุตสาหกรรม (ภาษาไทย) กำหนดหรือเอกสารอื่นที่มีรายละเอียดข้อมูลของสินค้าอันตรายแต่ละรายการไว้ด้วย๘.๓ รายการตามแบบข้อ ๘.๑สำหรับสินค้าอันตรายที่วางบนเรือผ่านเขต ทลฉ. ยื่นแบบรายการสินค้าอันตราย(ที่บรรทุกวางอยู่บนเรือ) (ทลฉ. สคอ.๐๓) ตามแบบแนบท้ายระเบียบนี้ ที่ทางระบบอิเล็กทรอนิกส์ของผู้ประกอบการคลังสินค้าอันตรายก่อนตารางเรือเทียบท่าไม่น้อยกว่า ๒๔ ชั่วโมง เฉพาะสายเดินเรือที่มาจากราชอาณาจักรกัมพูชาและสาธารณรัฐสังคมนิยมเวียดนาม ต้องยื่นแบบรายการสินค้าอันตรายไม่น้อยกว่า ๑๒ชั่วโมง ก่อนตารางเรือเทียบท่า และเรือที่มาจากท่าเรือกรุงเทพหรือท่าเรือภายในประเทศต้องยื่นรายการสินค้าอันตราย ก่อนตารางเรือเทียบท่าไม่น้อยกว่า ๕ ชั่วโมง โดยมีรายละเอียดประกอบด้วย๘.๓.๑ลำดับที่ (Item No.)๘.๓.๒เลขที่ใบตราส่ง (B/L No.)๘.๓.๓จำนวนหีบห่อ (No. of Packages)๘.๓.๔ชื่อสินค้า (Proper Shipping Name)๘.๓.๕น้ำหนัก (Net Weight)๘.๓.๖ประเภทของสินค้าอันตราย/หมายเลขสหประชาชาติ (Class/UN No.)๘.๓.๗จุดวาบไฟ (Flash Point)๘.๓.๘กลุ่มการบรรจุ (Packaging Group)๘.๓.๙หมายเลขตู้สินค้า (Container No.)๘.๓.๑๐สถานภาพของตู้สินค้า (Status)๘.๓.๑๑ตำแหน่งที่วางบนเรือ (Storage Position)๘.๓.๑๒แนบเอกสารข้อมูลความปลอดภัย (Safety Data Sheet) ตามที่ IMO (ภาษาอังกฤษ) กำหนดหรือเอกสารอื่นที่มีรายละเอียดข้อมูลของสินค้าอันตรายแต่ละรายการไว้ด้วยข้อ๙ สินค้าอันตรายขาเข้าตามหมวด ๑แบ่งออกเป็น ๓ กลุ่ม ตามตารางแบ่งกลุ่มสินค้าอันตรายของ ทลฉ. แนบท้ายระเบียบนี้ข้อ๑๐ สินค้าอันตรายทุกประเภทที่มีความเสี่ยงอันตรายรองอยู่ในกลุ่มที่๑ และ ๒ ให้ถือเป็นสินค้าอันตรายกลุ่มที่ ๑ และ ๒ข้อ๑๑ สินค้าอันตรายกลุ่มที่ ๑ไม่อนุญาตให้ทำการบรรทุก หรือขนถ่าย หรือเคลื่อนย้ายบนเรือหรือผ่าน หรือถ่ายลำในเขตทลฉ. (ยกเว้นสารโคบอลต์ - ๖๐, Tantalum Glass, Tantalum - Niobium Concentrate, Tantalite หรือ Columbite เฉพาะที่นำเข้ามาใช้ประโยชน์แก่ประเทศไทยเท่านั้น ให้ทำการขนถ่ายข้างลำแล้วนำออกจากเขตทลฉ. โดยตรงทันที)ผู้นำเข้าสารโคบอลต์ - ๖๐, Tantalum Glass, Tantalum - Niobium Concentrate, Tantalite หรือColumbite เฉพาะที่นำเข้ามาใช้ประโยชน์แก่ประเทศไทยเท่านั้นต้องปฏิบัติอย่างเคร่งครัดดังนี้๑๑.๑ก่อนสั่งนำเข้าสารเคมีตามวรรคสองต้องติดต่อประสานงานโดยตรงกับหน่วยงานที่เกี่ยวข้องเป็นการล่วงหน้าไม่น้อยกว่า ๗วันทำการ ได้แก่ กองการท่า ทลฉ. สทบ.ผู้ประกอบการท่าที่จะนำเรือเทียบท่าคลังสินค้าอันตรายและตัวแทนเรือเพื่อวางแผนในการกำหนดมาตรการก่อนเตรียมการขนถ่ายและขนส่งสารเคมี ให้ปลอดภัยที่สุด๑๑.๒จัดส่งเอกสารแสดงรายละเอียด จำนวนและวัตถุประสงค์ในการนำเข้าโดยตรงกับหน่วยงานที่เกี่ยวข้อง๑๑.๓จัดส่งเอกสารที่ได้รับอนุญาตให้นำเข้าสารเคมีอย่างถูกต้องจากสำนักงานปรมาณูเพื่อสันติ๑๑.๔แสดงและส่งสำเนาหนังสือรับรองการตรวจสอบภาชนะที่ใช้บรรจุสารเคมี ว่ามีความปลอดภัยในการขนส่งจากหน่วยงานของรัฐในต่างประเทศและได้รับการตรวจสอบพร้อมหนังสือรับรองจากสำนักงานปรมาณูเพื่อสันติ๑๑.๕ให้ขนถ่ายสารเคมีข้างลำลงจากเรือแล้วนำออกนอกเขต ทลฉ. โดยตรงทันที๑๑.๖กำหนดมาตรการป้องกันการรั่วไหลรังสีของสารเคมีที่ได้มาตรฐานโดยต้องจัดเจ้าหน้าที่ของสำนักงานปรมาณูเพื่อสันติพร้อมเครื่องมือเพื่อมาควบคุมและตรวจสอบการรั่วไหลรังสีตลอดเวลาโดยเริ่มตั้งแต่เรือเทียบท่าเรียบร้อยแล้ว๑๑.๗กำหนดมาตรการขนถ่ายขึ้นจากเรือ รวมทั้งขนส่งภายในและภายนอกเขต ทลฉ. ไปยังสถานที่เก็บของผู้นำเข้าอย่างปลอดภัยที่สุดโดยต้องจัดเจ้าหน้าที่ของสำนักงานปรมาณูเพื่อสันติและตำรวจทางหลวงควบคุมการขนถ่ายและขนส่งสารเคมีตลอดเวลารวมทั้งบริเวณที่ขนถ่ายสารเคมีต้องมีการควบคุมในระยะประมาณ ๔๐ เมตรพร้อมติดตั้งสัญลักษณ์เตือนเพื่อป้องกันมิให้บุคคลภายนอกเข้าไปอยู่ในบริเวณที่ขนถ่ายสารเคมีด้วยข้อ๑๒ สินค้าอันตรายกลุ่มที่ ๒อนุญาตให้ทำการขนถ่ายข้างลำขึ้นจากเรือในเขต ทลฉ. ได้ แต่ไม่อนุญาตให้ฝากเก็บต้องนำออกจากเขต ทลฉ. โดยตรงทันทีเว้นแต่สินค้าอันตรายที่ผ่านพิธีการทางศุลกากรและชำระค่าภาระต่าง ๆ เรียบร้อยแล้วแต่มีเหตุจำเป็นไม่สามารถนำสินค้าออกนอกเขต ทลฉ. ได้ให้นำรถบรรทุกไปจอดไว้ในพื้นที่ที่กำหนดข้อ๑๓ สินค้าอันตรายกลุ่มที่ ๓อนุญาตให้ทำการขนถ่ายข้างลำขึ้นจากเรือในเขต ทลฉ. และต้องเคลื่อนย้ายนำไปฝากเก็บที่คลังสินค้าอันตรายโดยตรงทันทีทั้งนี้ ไม่อนุญาตให้วางพักหรือเปิดตู้สินค้า หรือฝากเก็บในท่าเทียบเรือโดยเด็ดขาดหมวด ๓สินค้าอันตรายขาออก ข้อ๑๔ ให้เจ้าของสินค้า หรือตัวแทนเจ้าของสินค้าหรือตัวแทนเรือ ซึ่งประสงค์จะส่งสินค้าอันตรายออกนอกเขต ทลฉ. ดำเนินการดังนี้๑๔.๑กรณีสินค้าอันตรายขอบรรจุตู้สินค้าให้ยื่นสำเนาใบขนสินค้าขาออกตามแบบที่กรมศุลกากรกำหนดพร้อมหมายเลขตู้สินค้าที่ต้องการบรรจุสินค้าอันตรายที่คลังสินค้าอันตราย ทลฉ. ไม่น้อยกว่า๔๘ ชั่วโมง ก่อนนำสินค้าอันตรายเข้ามาที่คลังสินค้าอันตรายและต้องนำสินค้าอันตรายเข้ามาบรรจุที่คลังสินค้าอันตรายก่อนตารางเรือเทียบท่าไม่น้อยกว่า๒๔ ชั่วโมง๑๔.๒กรณีสินค้าอันตรายกลุ่มที่ ๓ ที่บรรจุตู้สินค้ามาจากภายนอกให้นำเข้าคลังสินค้าอันตรายไม่น้อยกว่า๑๒ ชั่วโมงก่อนตารางเรือเทียบท่าพร้อมแนบใบกำกับการขนย้ายตู้สินค้าตามแบบที่กรมศุลกากรกำหนด๑๔.๓ยื่นแบบรายงานสินค้าอันตราย (ที่บรรจุลงเรือ) (ทลฉ. สคอ.๐๒)ตามแบบแนบท้ายระเบียบนี้ ทางระบบอิเล็กทรอนิกส์ของผู้ประกอบการคลังสินค้าอันตรายก่อนเรือเทียบท่าไม่น้อยกว่า ๒๔ ชั่วโมง๑๔.๔สำหรับสินค้าอันตรายที่จะบรรทุก หรือถ่ายลำตามข้อ ๑๔.๓ ต้องมีรายละเอียดประกอบด้วย๑๔.๔.๑ชื่อสินค้า (Proper Shipping Name)๑๔.๔.๒จำนวนหีบห่อ (No. Of Packing)๑๔.๔.๓น้ำหนัก (Net Weight)๑๔.๔.๔ ประเภทของสินค้าอันตราย/หมายเลขสหประชาชาติ (Class & UN No.)๑๔.๔.๕จุดวาบไฟ (Flash Point)๑๔.๔.๖กลุ่มการบรรจุ (Packaging Group)๑๔.๔.๗หมายเลขตู้สินค้า ชื่อเรือ เที่ยวเรือ (Container No., Vessel and Voyage)๑๔.๔.๘ชื่อที่อยู่และหมายเลขโทรศัพท์ผู้ส่งออก (Shippers Name & Address & Telephone)๑๔.๔.๙ชื่อและหมายเลขโทรศัพท์ผู้เชี่ยวชาญที่อยู่ในประเทศไทยที่ติดต่อได้ในกรณีฉุกเฉิน๑๔.๔.๑๐แนบเอกสารข้อมูลความปลอดภัย (Safety Data Sheet) หรือเอกสารอื่นที่มีรายละเอียดข้อมูลของสินค้าอันตรายแต่ละรายการไว้ด้วยข้อ๑๕ สินค้าอันตรายขาออกตามหมวด ๑ แบ่งออกเป็น๓ กลุ่ม ตามตารางแบ่งกลุ่มสินค้าอันตรายของ ทลฉ. แนบท้ายระเบียบนี้ข้อ๑๖ สินค้าอันตรายกลุ่มที่ ๑ไม่อนุญาตให้ทำการบรรทุกลงเรือในเขต ทลฉ. (ยกเว้น สารโคบอลต์ - ๖๐, Tantalum Glass, Tantalum - Niobium Concentrate, Tantalite หรือ Columbite ที่นำเข้ามาใช้ประโยชน์แก่ประเทศไทยแล้วส่งคืนกลับประเทศผู้ผลิตเท่านั้น)ให้นำเข้ามาในเขต ทลฉ. และบรรทุกข้างลำลงเรือโดยตรงทันทีโดยผู้ส่งออกต้องปฏิบัติในทางกลับกันตามข้อ ๑๑.๑ ถึง ๑๑.๗ อย่างเคร่งครัดข้อ๑๗ สินค้าอันตรายกลุ่มที่ ๒อนุญาตให้นำสินค้าเข้ามาในเขต ทลฉ. และบรรทุกข้างลำลงเรือโดยตรงทันทีข้อ๑๘ สินค้าอันตรายกลุ่มที่ ๓ให้นำตู้สินค้าอันตรายหรือสินค้าอันตรายมาบรรจุเข้าตู้สินค้าและฝากเก็บที่คลังสินค้าอันตรายเท่านั้นก่อนเคลื่อนย้ายบรรทุกข้างลำลงเรือโดยตรงและไม่อนุญาตให้บรรจุสินค้าอันตรายเข้าตู้ หรือฝากเก็บในท่าเทียบเรือโดยเด็ดขาดหมวด ๔ของเสียอันตราย ข้อ๑๙ การนำเข้าหรือส่งออกของเสียอันตรายจะต้องปฏิบัติตามเงื่อนไขและข้อกำหนดต่าง ๆ ตามที่อนุสัญญาบาเซลว่าการควบคุมการเคลื่อนย้ายข้ามแดนของเสียอันตรายและการกำจัด (Basel Convention on the Control of Trans boundary Movements of Hazardous Wastes and their Disposal) และมาตรฐานที่กรมโรงงานอุตสาหกรรมกระทรวงอุตสาหกรรมกำหนดไว้โดยเคร่งครัดข้อ๒๐ สินค้าอันตรายขาเข้าที่เป็น Waste จะต้องระบุคำว่าWaste ในแบบรายงานสินค้าอันตราย (ทลฉ. สคอ.๐๑)และต้องฝากเก็บไว้ในระบบตู้สินค้าเท่านั้นข้อ๒๑ สินค้าอันตรายขาออกที่เป็น Waste ต้องบรรจุตู้สินค้ามาจากภายนอกทลฉ. เท่านั้น ทั้งนี้ ต้องระบุคำว่าWaste ในสำเนาใบขนสินค้าขาออกด้วยข้อ ๒๒ ของเสียที่เป็นอันตรายต่อสิ่งแวดล้อมในการขนส่งต้องอยู่ภายใต้ประเภทที่๙ UN No. ๓๐๘๒ Environmentally Hazardous Substance, Liquid, N.O.S สำหรับของเหลว หรือ UN No. ๓๐๗๗ Environmentally Hazardous Substance, Solid, N.O.S สำหรับของแข็งข้อ๒๓ ของเสียอันตรายที่ไม่ครอบคลุมใน IMDG Code แต่ถูกควบคุมด้วยอนุสัญญาบาเซลในการขนส่งต้องอยู่ภายใต้ประเภทที่ ๙ UN No. ๓๐๘๒ Environmentally Hazardous Substance, Liquid, N.O.S สำหรับของเหลวหรือ UN No. ๓๐๗๗ Environmentally Hazardous Substance, Solid, N.O.S สำหรับของแข็งหมวด ๕ภาชนะเปล่าและตู้สินค้าเปล่า ที่ผ่านการบรรจุสินค้าอันตราย ข้อ๒๔ ภาชนะเปล่าและตู้สินค้าเปล่าที่ผ่านการบรรจุสินค้าอันตรายและยังไม่ได้ทำความสะอาดในการนำเข้าหรือส่งออกต้องปฏิบัติเช่นเดียวกับสินค้าอันตรายทุกประการและต้องระบุคำว่า EMPTY UNCLEANED ในแบบรายงานสินค้าอันตราย (ขนถ่ายขึ้นจากเรือ) (ทลฉ. สคอ.๐๑)ตามแบบแนบท้ายระเบียบนี้ สำหรับสินค้าอันตรายขาเข้าและสำเนาใบขนสินค้าขาออกสำหรับสินค้าอันตรายขาออกด้วยหมวด ๖การอบยา รมยา ข้อ๒๕ เพื่อความปลอดภัยต่อชีวิตและทรัพย์สินสิ่งแวดล้อมและอันตรายที่อาจเกิดขึ้นห้ามอบยาเข้าตู้สินค้าที่ลานจอดรถบรรทุกและไหล่ถนนต่าง ๆภายในเขต ทลฉ. ตามประกาศ ทลฉ. เรื่องห้ามอบยาเข้าตู้สินค้าที่ลานจอดรถบรรทุกและไหล่ถนนต่าง ๆ ภายในเขตท่าเรือแหลมฉบังฉบับลงวันที่ ๒๒ พฤศจิกายน ๒๕๔๕ข้อ๒๖ ทลฉ.อนุญาตให้ทำการรมยาตู้สินค้าเฉพาะตู้สินค้าขาออกที่บรรจุสินค้าเรียบร้อยแล้วที่คลังสินค้าอันตรายเท่านั้นห้ามทำการรมยาตู้สินค้าเปล่าโดยเด็ดขาดข้อ๒๗ บริษัทที่ดำเนินการรมยาหรือตัวแทนเจ้าของสินค้าที่ประสงค์รมยาตู้สินค้าขาออกต้องยื่นแบบขออนุญาตรมยาตู้สินค้าหรือเติมน้ำยาทำความเย็นตู้สินค้า (ทลฉ. สคอ.๐๔) ตามแบบแนบท้ายระเบียบนี้ที่กองการท่า ทลฉ. และคลังสินค้าอันตราย ก่อนดำเนินการรมยาไม่น้อยกว่า ๖ ชั่วโมงข้อ๒๘ สินค้าขาออกที่ทำการบรรจุตู้สินค้าที่ท่าเทียบเรือฯให้เคลื่อนย้ายนำตู้สินค้ามาทำการรมยาได้ที่คลังสินค้าอันตรายเท่านั้นข้อ๒๙ ตู้สินค้าที่บรรจุสินค้าอันตรายเมื่อทำการรมยาแล้วต้องติดเครื่องหมายรมยาที่ประตูตู้สินค้าโดยระบุชื่อสารเคมีที่ใช้และวันที่ทำการรมยาพร้อมทั้งติดป้ายประเภทสินค้าอันตรายที่บรรจุในตู้สินค้านั้นข้อ๓๐ ตู้สินค้าที่บรรจุสินค้าทั่วไปเมื่อทำการรมยาแล้วต้องติดเครื่องหมายรมยาที่ประตูตู้สินค้าโดยระบุชื่อสารเคมีที่ใช้และวันที่ทำการรมยา พร้อมทั้งติดป้ายประเภทที่ ๙ UN No. ๓๓๕๙ไว้ด้วย และต้องปฏิบัติตาม IMO อย่างเคร่งครัดข้อ๓๑ บริษัทที่ดำเนินการรมยาต้องอยู่ภายใต้การควบคุมของเจ้าหน้าที่จากสำนักควบคุมพืชและวัสดุการเกษตรกรมวิชาการเกษตร กระทรวงเกษตรและสหกรณ์ ในขณะที่ทำการรมยา ต้องปฏิบัติงานด้วยความรอบคอบให้เกิดความปลอดภัยแก่ชีวิต ทรัพย์สินและสิ่งแวดล้อมอย่างเคร่งครัด เมื่อดำเนินการแล้วเสร็จ ต้องนำภาชนะหรือหีบห่อบรรจุสารเคมีที่ใช้รมยาและเศษวัสดุต่าง ๆ ออกจากเขต ทลฉ. และห้ามทิ้งเศษวัสดุข้างต้นในเขตทลฉ. โดยเด็ดขาดหมวด ๗การเติมน้ำยาทำความเย็น ข้อ๓๒ การเติมน้ำยาทำความเย็นอนุญาตให้ดำเนินการได้ ณ บริเวณพื้นที่ที่ ทลฉ. กำหนดข้อ๓๓ บริษัทที่ดำเนินการเติมน้ำยาหรือตัวแทนเจ้าของสินค้าที่ประสงค์เติมน้ำยาทำความเย็นตู้สินค้าต้องยื่นแบบขออนุญาตตามข้อ๒๗ ที่กองการท่า ทลฉ. และคลังสินค้าอันตราย ก่อนดำเนินการเติมน้ำยาข้อ๓๔ ทลฉ.อนุญาตให้ทำการเติมน้ำยาทำความเย็นตู้สินค้าได้ทั้งตู้สินค้าขาเข้าและขาออกข้อ๓๕ ตู้สินค้าที่ดำเนินการเติมน้ำยาทำความเย็นแล้วต้องติดเครื่องหมาย IMDG Code กำหนดที่ประตูตู้สินค้าหมวด ๘ข้อปฏิบัติเพื่อความปลอดภัยในการดำเนินการเกี่ยวกับสินค้าอันตราย ข้อ๓๖ การบรรทุกหรือขนถ่ายสินค้าอันตรายต้องอยู่ภายใต้การควบคุมกำกับดูแลของผู้ประกอบการคลังสินค้าอันตรายซึ่งมีความรู้ความสามารถความชำนาญงานผ่านการอบรมหลักสูตรสินค้าอันตรายและความปลอดภัยข้อ๓๗ การบรรทุกและขนถ่ายสินค้าอันตรายต้องปฏิบัติตามระเบียบนี้และข้อบังคับของ IMO โดยเคร่งครัดข้อ๓๘ ให้ตัวแทนเรือยื่นรายการสินค้าอันตรายที่จะบรรทุกหรือขนถ่ายในเขต ทลฉ. และวางอยู่บนเรือผ่านเขต ทลฉ.และแผนผังการจัดเก็บสินค้าอันตรายในระวางเรือให้แก่กองการท่า ทลฉ. คลังสินค้าอันตรายและท่าเทียบเรือที่เรือบรรทุกสินค้าอันตรายนั้นเทียบท่าฯและต้องนำแผนผังการจัดเก็บสินค้าอันตรายในระวางเรือมาติดแสดงไว้ให้เห็นอย่างชัดเจนบริเวณช่องทางขึ้นบนเรือก่อนการปฏิบัติงานบรรทุกและขนถ่ายสินค้าทั่วไปและสินค้าอันตรายทุกครั้งข้อ๓๙ ห้ามนำน้ำมันเชื้อเพลิงมาเติมให้กับรถภายในเขตทลฉ. นอกจากพื้นที่ที่ ทลฉ.กำหนดยกเว้นรถบรรทุกน้ำมันและเรือน้ำมันที่มาเติมน้ำมันให้กับเรือสินค้าและต้องปฏิบัติตามระเบียบ คำสั่ง ประกาศ ของ ทลฉ. ที่เกี่ยวข้องอย่างเคร่งครัดข้อ๔๐ ผู้ที่ทำงานเกี่ยวกับสินค้าอันตรายภายในเขตทลฉ. จะต้องสวมอุปกรณ์คุ้มครองความปลอดภัยส่วนบุคคลตามมาตรฐานความปลอดภัยในการปฏิบัติงานทุกครั้งข้อ ๔๑ ผู้ประกอบการท่าเทียบเรือคลังสินค้าอันตรายและกิจกรรมต่อเนื่อง ต้องจัดทำแผนฉุกเฉินในกรณีเกิดสินค้าอันตรายรั่วไหลหรือมีอุบัติภัย อุบัติเหตุ เสนอ ทลฉ. ด้วยข้อ๔๒ การจัดเก็บสินค้าอันตรายที่คลังสินค้าอันตรายต้องปฏิบัติตาม IMO อย่างเคร่งครัดข้อ๔๓ ภาชนะที่ใช้บรรจุสินค้าอันตรายต้องได้มาตรฐานตามที่IMDG Code กำหนดและต้องติดฉลากป้ายและเครื่องหมายสินค้าอันตรายบนภาชนะหรือตู้สินค้าที่บรรจุสินค้าอันตรายให้ชัดเจนไม่ว่าจะเป็นการบรรจุสินค้าอันตรายเต็มตู้สินค้าหรือปนกับสินค้าทั่วไปข้อ๔๔ สินค้าประเภทเปรอะเปื้อนและสินค้าประเภทมีกลิ่นเหม็นทลฉ. ไม่รับฝากเก็บภายในโรงพักสินค้า โดยต้องฝากเก็บในตู้สินค้าเท่านั้นข้อ๔๕ ในการขนส่งสินค้าอันตรายผู้ขับรถต้องได้รับใบอนุญาตขับขี่ประเภทที่ ๔และมีข้อมูลความปลอดภัยของสินค้าอันตรายนั้นรวมทั้งต้องทำการผูกยึดสินค้าอันตรายบนรถบรรทุกให้แน่นหนาก่อนขนส่งเข้าหรือออกจากเขตทลฉ. ทุกครั้ง เพื่อให้เกิดความปลอดภัยตลอดเส้นทางการขนส่งข้อ๔๖ ทลฉ.จะนำกฎหมายศุลกากรฉบับที่ใช้อยู่ปัจจุบันซึ่งเกี่ยวข้องกับสินค้าอันตรายมาบังคับใช้โดยอนุโลมเพื่อให้มีมาตรการควบคุมไม่ให้มีการนำสินค้าอันตรายมาทิ้งไว้ที่ ทลฉ.หมวด ๙มาตรการบังคับ ข้อ๔๗ ทลฉ. จะดำเนินการกรณีเจ้าของหรือตัวแทนเจ้าของเรือ เจ้าของ หรือตัวแทนเจ้าของสินค้าที่ละเลยไม่ปฏิบัติตามหมวด๒ ของระเบียบนี้ อันอาจเป็นเหตุให้เกิดอุบัติภัยหรือเกิดความเสียหายแก่สิ่งแวดล้อมและทรัพย์สินของ ทลฉ. ดังนี้๔๗.๑เจ้าของ หรือตัวแทนเจ้าของเรือที่ละเลยไม่แจ้งบัญชีสินค้าอันตรายหรือแจ้งไม่ครบตามที่ระบุไว้ในบัญชีสินค้าสำหรับเรือหรือมิได้แจ้งภายในระยะเวลาที่ ทลฉ. กำหนดหรือไม่แจ้งสินค้าอันตรายทั้งหมดที่บรรทุกมาบนเรือผ่านเขต ทลฉ. ทลฉ.จะเรียกเก็บค่าปรับในอัตรา ๕๐,๐๐๐ บาท (ห้าหมื่นบาทถ้วน) ต่อ ๑ ลำเรือโดยเรียกเก็บจากเจ้าของ หรือตัวแทนเจ้าของเรือ๔๗.๒เจ้าของ หรือตัวแทนเจ้าของสินค้าที่ละเลยไม่แจ้งบัญชีสินค้าอันตราย ทลฉ. จะเรียกเก็บค่าปรับในอัตรา๑๐,๐๐๐ บาท (หนึ่งหมื่นบาทถ้วน) ต่อ ๑ ใบตราส่งสินค้า โดยเรียกเก็บจากเจ้าของหรือตัวแทนเจ้าของสินค้า๔๗.๓กรณีตู้บรรจุสินค้าอันตรายไม่ติดฉลากสินค้าอันตรายบริเวณข้างตู้บรรจุสินค้านั้นหรือหากเจ้าของหรือตัวแทนเจ้าของสินค้าได้ติดฉลากนั้นแล้ว แต่ปรากฏว่าฉลากนั้นชำรุดเสียหายหรือฉีกขาด ทลฉ. จะเป็นผู้ดำเนินการติดให้ใหม่ โดยเจ้าของหรือตัวแทนเจ้าของสินค้าจะต้องเสียค่าปรับฉลากละ ๑,๐๐๐ บาท (หนึ่งพันบาทถ้วน)ข้อ๔๘ ทลฉ. จะดำเนินการกรณีเจ้าของหรือตัวแทนเจ้าของสินค้า หรือตัวแทนเจ้าของเรือที่ละเลยไม่ปฏิบัติตามหมวด ๓ของระเบียบนี้ อันอาจเป็นเหตุให้เกิดอุบัติภัยหรือเกิดความเสียหายแก่สิ่งแวดล้อมและทรัพย์สินของ ทลฉ. ดังนี้๔๘.๑เจ้าของ หรือตัวแทนเจ้าของเรือที่ละเลยไม่ดำเนินการตามข้อ ๑๔.๓ และข้อ ๑๔.๔ ทลฉ.จะเรียกเก็บค่าปรับในอัตรา ๕๐,๐๐๐ บาท (ห้าหมื่นบาทถ้วน) ต่อ ๑ ลำเรือ โดยเรียกเก็บจากเจ้าของเรือหรือตัวแทนเรือ๔๘.๒เจ้าของ หรือตัวแทนเจ้าของสินค้าที่ละเลยไม่ดำเนินการตามข้อ ๑๔.๑ และข้อ ๑๔.๒ ทลฉ.จะเรียกเก็บค่าปรับในอัตรา ๑๐,๐๐๐ บาท (หนึ่งหมื่นบาทถ้วน) ต่อ ๑ ใบขนสินค้า๔๘.๓กรณีตู้บรรจุสินค้าอันตรายไม่ติดฉลากสินค้าอันตรายบริเวณข้างตู้บรรจุสินค้านั้นหรือหากเจ้าของหรือตัวแทนเจ้าของสินค้าได้ติดฉลากนั้นแล้วแต่ปรากฏว่าฉลากนั้นชำรุดเสียหายหรือฉีกขาด ทลฉ. จะเป็นผู้ดำเนินการติดให้ใหม่โดยเจ้าของ หรือตัวแทนเจ้าของสินค้าจะต้องเสียค่าปรับฉลากละ ๑,๐๐๐ บาท(หนึ่งพันบาทถ้วน)ประกาศ ณ วันที่ ๒๖มกราคม พ.ศ. ๒๕๕๙เรือเอก สุทธินันท์หัตถวงษ์ผู้อำนวยการการท่าเรือแห่งประเทศไทย[เอกสารแนบท้าย]๑. ตารางการแบ่งกลุ่มประเภทสินค้าอันตรายของท่าเรือแหลมฉบังแนบท้ายระเบียบการท่าเรือแห่งประเทศไทย ว่าด้วยวิธีปฏิบัติเกี่ยวกับสินค้าอันตรายของท่าเรือแหลมฉบังพ.ศ. ๒๕๕๙๒. แบบรายงานสินค้าอันตราย(ขนถ่ายขึ้นจากเรือ) (ทลฉ. สคอ.๐๑)๓. แบบรายงานสินค้าอันตราย(ที่บรรทุกลงเรือ) (ทลฉ. สคอ.๐๒)๔. แบบรายงานสินค้าอันตราย(ที่บรรทุกวางอยู่บนเรือ) (ทลฉ. สคอ.๐๓)๕. แบบขออนุญาตรมยาตู้สินค้าหรือเติมน้ำยาทำความเย็นตู้สินค้า (ทลฉ. สคอ.๐๔)(ดูข้อมูลจากภาพกฎหมาย)ปุณิกา/ปริยานุช/จัดทำ๑๐ มีนาคม ๒๕๕๙นุสรา/ตรวจ๙ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๕๙ ง/หน้า ๒/๘ มีนาคม ๒๕๕๙